Гидриддер
Гидриддер – суутектин башка элементтер (көбүнчө металлдар) менен болгон химиялык бирикмелери. Щелочтуу жана щелочтуу жер металлдардын гидриддерди молекуласында окистенүү даражасы 1 болгон суутектин атому бар тузсымал бирикмелер. Аларды ысытканда Н2 бөлүнүп чыгат; органикалык эриткичтерде эрибейт; сууда щелочторго, Н2ге ажырайт; кургакта туруктуу. Be, Mg, Al, Cu, Zn, Ca гидриддери ысыкка анча туруксуз полимерлүү бирикмелер. Металлдардын гидриддерди калыбына келтиргичтерди жана суутекти алуу булагы болуп саналат. Металлдардын галогениддеринин щелочтуу металлдардын гидриддери же алюмогидриддери менен реакцияга кирүүсүнөн пайда болот. Металл эместердин гидриддери коваленттүү бирикмелер, көбү газ (SiH4, PH3), сууда кислоталарды жана Н2 пайда кылуу менен ажырайт. Органикалык синтезде калыбына келтиргич, өтө таза металлдарды алууда катализатор жана өтө күчтүү отун катары колдонулат. 
Химия

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4